Gewapende roof by Wimpy in PietermaritzburgWimpy in Kerkstraat, Pietermaritzburg Foto: Google Earth ŉ Kassier by die Wimpy in Pietermaritzburg, KwaZulu-Natal, is van ŉ onbekende hoeveelheid kontant beroof toe twee gewapende rowers toegeslaan het. “Die kassier was omstreeks 17:45 besig om die winkel te sluit toe twee onbekende mans haar genader het,” het maj. Thulani Zwane, woordvoerder van die polisie, gesê. “Die verdagtes het haar met ŉ vuurwapen gedreig en die kontant geëis voordat hulle van die toneel gevlug het.” Volgens Zwane is niemand beseer nie en geen skote is gevuur nie. “Die polisie in Pietermaritzburg ondersoek ŉ saak van sakeroof. Niemand is nog in verband met die voorval in hegtenis geneem nie.”